ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องหลักเกณฑ์การประกอบกิจการบริการชุมชนชั่วคราว(วิทยุกระจายเสียงชุมชน) โดยที่พระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓กำหนดให้การดำเนินการเกี่ยวกับการประกอบกิจการกระจายเสียงและกิจการโทรทัศน์ให้ดำเนินการให้เป็นไปตามพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ ซึ่งกำหนดให้ดำเนินการเพื่อให้ผู้ประกอบกิจการบริการชุมชนเป็นการชั่วคราวตามที่คณะกรรมการกำหนดโดยใบอนุญาตให้มีอายุไม่เกินหนึ่งปีอาศัยอำนาจตามมาตรา ๘๐ และมาตรา ๒๗ (๓) (๔) (๖) (๘) (๙) (๑๐) (๑๑)(๑๓) (๑๕) (๑๗) และ (๑๘)แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ มาตรา ๕ มาตรา ๕๓ มาตรา ๗๘ และมาตรา๗๙ แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๒ มาตรา ๓๓ มาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕มาตรา ๔๖ และมาตรา ๔๗ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติจึงกำหนดหลักเกณฑ์การกำกับดูแลการประกอบกิจการบริการชุมชนชั่วคราว(วิทยุกระจายเสียงชุมชน) ไว้ดังต่อไปนี้ข้อ ๑ ในประกาศนี้ผู้รับใบอนุญาต หมายความว่าผู้ได้รับอนุญาตให้ประกอบกิจการ ตามประกาศคณะกรรมการกิจการโทรคมนาคมแห่งชาติเรื่อง หลักเกณฑ์และวิธีการอนุญาตประกอบกิจการบริการชุมชนชั่วคราว (วิทยุกระจายเสียงชุมชน)ผู้ทดลองออกอากาศในลักษณะชั่วคราว หมายความว่า ผู้แจ้งความประสงค์จะประกอบกิจการวิทยุกระจายเสียงชุมชนตามบทเฉพาะกาล ข้อ ๑๘ ของประกาศคณะกรรมการกิจการโทรคมนาคมแห่งชาติ เรื่องหลักเกณฑ์และวิธีการอนุญาตประกอบกิจการบริการชุมชนชั่วคราว (วิทยุกระจายเสียงชุมชน)ซึ่งมิได้มีสถานะเป็นผู้รับใบอนุญาตตามประกาศฉบับนี้คณะกรรมการ หมายความว่าคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติสำนักงาน หมายความว่าสำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติคณะอนุกรรมการ หมายความว่าคณะอนุกรรมการวิทยุกระจายเสียงและวิทยุโทรทัศน์ตามมาตรา ๗๙แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑คณะทำงาน หมายความว่าคณะทำงานด้านกิจการวิทยุกระจายเสียงชุมชนซึ่งปฏิบัติหน้าที่ภายใต้คณะอนุกรรมการพนักงานเจ้าหน้าที่ หมายความว่าผู้ซึ่งคณะกรรมการแต่งตั้งให้ปฏิบัติหน้าที่ตามประกาศนี้ผู้อำนวยการสถานี หมายความว่าผู้ที่ได้รับแต่งตั้งจากผู้รับใบอนุญาตให้มีหน้าที่และควบคุมดูแลการออกอากาศรับผิดชอบดูแลการจัดรายการ การดำเนินรายการ และการออกอากาศของสถานีให้เป็นไปตามที่ได้รับอนุญาตสำนักเลขานุการ หมายความว่าสำนักเลขานุการคณะอนุกรรมการภาษาราชการ หมายความว่าภาษาที่ใช้สื่อสารในราชการวิทยุกระจายเสียงชุมชน หมายความว่ากิจการกระจายเสียงเพื่อประโยชน์สาธารณะที่ไม่แสวงหารายได้จากการโฆษณาเป็นประโยชน์ตามความต้องการที่หลากหลายของชุมชนหรือท้องถิ่นที่รับบริการส่งผลให้ชุมชนเกิดความเข้มแข็งโดยชุมชนเป็นเจ้าของร่วมกันและดำเนินการโดยชุมชนเป็นอิสระมีเสรีภาพในการเสนอข่าวและการแสดงความคิดเห็นที่ไม่ขัดต่อจรรยาบรรณหรือศีลธรรมอันดีของประชาชนปราศจากการครอบงำและแทรกแซงจากกลุ่มผลประโยชน์โดยมิชอบกลุ่มการเมืองพรรคการเมืองทุกระดับหรือเอกชนที่มุ่งหากำไรในเชิงพาณิชย์ผังรายการและสัดส่วนรายการของกิจการวิทยุกระจายเสียงชุมชนหมายความว่า ผังรายการและสัดส่วนรายการตามข้อ ๑๐ของประกาศคณะกรรมการกิจการโทรคมนาคมแห่งชาติ เรื่อง หลักเกณฑ์และวิธีการอนุญาตประกอบกิจการบริการชุมชนชั่วคราว(วิทยุกระจายเสียงชุมชน)โฆษณา หมายความว่าการดำเนินการโดยวิธีใด ๆซึ่งมีเจตนาให้ผู้ฟังเกิดความต้องการบริโภคสินค้าหรือบริการนั้น ๆการหารายได้ หมายความว่าการรับการสนับสนุนการประกอบกิจการจากแหล่งใด ๆ โดยวิธีการใด ๆซึ่งมิใช่การกระทำอย่างหนึ่งอย่างใดที่มีลักษณะครอบงำการประกอบกิจการหรือเป็นการโฆษณาหรือมีบทบัญญัติกฎหมายห้ามไว้คำกล่าวขอบคุณการสนับสนุน หมายความว่าคำกล่าวถึงผู้สนับสนุนด้วยวิธีการใด ๆ ที่มิได้เป็นการโฆษณาสถานี หมายความว่าสถานีวิทยุกระจายเสียงที่ผู้รับใบอนุญาตหรือผู้ทดลองออกอากาศใช้เพื่อให้บริการกิจการบริการชุมชน (วิทยุกระจายเสียงชุมชน)ข้อ ๒[๑]ประกาศนี้ให้ใช้บังคับนับถัดจากวันประกาศในราชกิจจานุเบกษาเป็นต้นไปข้อ ๓ ให้คณะกรรมการเป็นผู้รักษาการตามประกาศนี้ในกรณีที่มีปัญหาเกี่ยวกับการปฏิบัติตามประกาศนี้ให้คณะกรรมการเป็นผู้วินิจฉัยชี้ขาดโดยคำวินิจฉัยของคณะกรรมการให้ถือเป็นที่สุดหมวด ๑การประกอบกิจการบริการชุมชน (วิทยุกระจายเสียงชุมชน)ข้อ ๔ ผู้รับใบอนุญาตต้องจัดให้มีป้ายชื่อสถานีวิทยุกระจายเสียงชุมชนโดยจะต้องแสดงให้สาธารณชนเห็น ณ ที่ตั้งดำเนินการอย่างชัดเจนข้อ ๕ ผู้รับใบอนุญาตต้องกำกับให้มีการประกาศชื่อสถานีคลื่นความถี่และเวลาด้วยภาษาราชการทุกต้นรายการที่ดำเนินการออกอากาศข้อ ๖ ในกรณีที่มีภัยพิบัติหรือมีเหตุฉุกเฉินหรือมีกรณีอื่นตามที่คณะกรรมการประกาศกำหนด ซึ่งมีความจำเป็นต้องออกอากาศแจ้งข่าวหรือเตือนภัยให้ประชาชนทราบเมื่อรัฐบาลหรือหน่วยงานของรัฐที่เกี่ยวข้องร้องขอให้ผู้รับใบอนุญาตดำเนินการตามที่ร้องขอข้อ ๗ การดำเนินการต่อไปนี้ต้องได้รับอนุมัติจากคณะกรรมการหรือผู้ที่ได้รับมอบหมายจากคณะกรรมการก่อน(๑) เปลี่ยนชื่อสถานี(๒) เปลี่ยนแปลงความถี่ออกอากาศ(๓) เพิ่มหรือลดกำลังส่งออกอากาศ(๔) ย้ายที่ตั้งเครื่องส่งหรือที่ทำการ ทั้งนี้จะต้องไม่ส่งผลกระทบต่อพื้นที่ออกอากาศที่ได้รับอนุญาต(๕) เลิกสถานี หรือหยุดทำการส่งออกอากาศถาวร(๖) ให้ ให้เช่า หรือโอนทรัพย์สินหรืออุปกรณ์ที่จำเป็นต้องใช้ในการดำเนินกิจการกระจายเสียงข้อ ๘ ผู้รับใบอนุญาตต้องประกอบกิจการด้วยตนเองเท่านั้นข้อ ๙ ผู้รับใบอนุญาตต้องแบ่งเวลาให้ผู้ที่ยื่นขอรับใบอนุญาตในเขตพื้นที่การกระจายเสียงเดียวกันที่มีคุณสมบัติตามประกาศคณะกรรมการกิจการโทรคมนาคมแห่งชาติเรื่อง หลักเกณฑ์และวิธีการอนุญาตประกอบกิจการบริการชุมชนชั่วคราว(วิทยุกระจายเสียงชุมชน)เพื่อใช้ในการดำเนินรายการได้และต้องไม่ก่อให้เกิดผลกระทบต่อการให้บริการของผู้รับใบอนุญาตตามที่คณะกรรมการพิจารณาให้ความเห็นชอบเป็นรายกรณีไปหมวด ๒รายการของกิจการบริการชุมชน(วิทยุกระจายเสียงชุมชน) ข้อ ๑๐ ผู้รับใบอนุญาตจะต้องจัดทำผังรายการที่จะจัดให้มีการออกอากาศโดยให้แสดงรายละเอียด ดังต่อไปนี้(๑) กำหนดเวลาออกอากาศประจำวันของสถานี(๒) ชื่อของรายการและช่วงเวลาที่จะออกอากาศสำหรับรายการนั้น(๓) ประเภทของรายการ ที่มาของรายการ และชื่อของผู้จัดรายการ/ภาษาที่ใช้ในรายการข้อ ๑๑ รายการที่จะกำหนดไว้ในผังรายการเพื่อออกอากาศจะต้องเป็นรายการที่จัดทำขึ้นโดยเจตนารมณ์เพื่อการบริการสาธารณะและเป็นประโยชน์ต่อชุมชนอย่างแท้จริงโดยมีวัตถุประสงค์ ดังต่อไปนี้(๑) ส่งเสริมความรู้ ความเข้าใจ ความรับผิดชอบและจิตสำนึกในเรื่องของการปกครองระบอบประชาธิปไตยอันมีพระมหากษัตริย์ทรงเป็นประมุข(๒) เป็นสื่อกลางในการให้ข้อมูลข่าวสารการแลกเปลี่ยนความคิดเห็นเพื่อความเข้าใจอันดีและถูกต้องโดยคำนึงถึงสิทธิและความเสมอภาคในการรับรู้ข้อมูลข่าวสารของประชาชน(๓) ส่งเสริมการศึกษา จริยธรรม ศิลปวัฒนธรรม ให้ความรู้ ความบันเทิงโดยไม่ขัดต่อขนบธรรมเนียมประเพณีและศีลธรรมอันดีงามของประชาชน(๔) ส่งเสริมให้เกิดความรู้ความเข้าใจในการพัฒนาเศรษฐกิจ สังคมคุณภาพชีวิต ทรัพยากรธรรมชาติ และสิ่งแวดล้อมข้อ ๑๒ รายการที่กำหนดไว้ในผังรายการ ต้องเป็นรายการที่เป็นข่าวสารหรือสาระที่เป็นประโยชน์ต่อชุมชนหรือท้องถิ่นที่รับบริการในสัดส่วนไม่น้อยกว่าร้อยละเจ็ดสิบโดยควรออกอากาศในช่วงเวลาที่มีผู้รับฟังเป็นจำนวนมาก ได้แก่(๑) รายการข่าวสาร(๒) รายการส่งเสริมความรู้ความเข้าใจในการปกครองในระบอบประชาธิปไตย(๓) รายการส่งเสริมการศึกษา จริยธรรม ศิลปวัฒนธรรม(๔) รายการให้ความรู้ ความเข้าใจในการพัฒนาเศรษฐกิจ สังคมคุณภาพชีวิต สิ่งแวดล้อมและภูมิปัญญาท้องถิ่นข้อ ๑๓ ผู้รับใบอนุญาตจะต้องยื่นผังรายการที่จะออกอากาศตามข้อ๑๐ และแสดงรายละเอียดสัดส่วนรายการตามข้อ ๑๒ ที่เป็นข่าวสารหรือสาระที่เป็นประโยชน์ต่อชุมชนหรือท้องถิ่นที่รับบริการต่อพนักงานเจ้าหน้าที่ล่วงหน้าหนึ่งเดือนก่อนเริ่มจัดให้มีการออกอากาศพนักงานเจ้าหน้าที่อาจร้องขอให้ผู้รับใบอนุญาตแสดงรายละเอียดเพิ่มเติมสำหรับรายการที่จะออกอากาศตามผังรายการที่ยื่นตามวรรคหนึ่งตามที่เห็นสมควรเพื่อใช้ในการพิจารณาด้วยและในการนี้พนักงานเจ้าหน้าที่อาจให้คำแนะนำให้ผู้รับใบอนุญาตพิจารณาแก้ไขปรับปรุงรายการที่จะออกอากาศตามผังรายการเพื่อให้เกิดความสอดคล้องกับหลักเกณฑ์ที่คณะกรรมการกำหนดผู้รับใบอนุญาตจะออกอากาศรายการที่มิได้กำหนดไว้ในผังรายการที่ยื่นตามวรรคหนึ่งไม่ได้เว้นแต่จะได้แจ้งการเปลี่ยนแปลงผังรายการพร้อมด้วยเหตุผลให้พนักงานเจ้าหน้าที่ทราบล่วงหน้าไม่น้อยกว่ายี่สิบสี่ชั่วโมงกรณีที่มีเหตุสุดวิสัยไม่อาจออกอากาศรายการได้ตามที่กำหนดไว้ในผังรายการให้รายงานเหตุผลต่อพนักงานเจ้าหน้าที่ทราบภายในยี่สิบสี่ชั่วโมงนับตั้งแต่เวลาที่ไม่อาจดำเนินการออกอากาศรายการได้ตามผังรายการข้อ ๑๔ การดำเนินการออกอากาศให้ผู้รับใบอนุญาตคำนึงถึงการจัดให้มีบริการที่เหมาะสมเพื่อประโยชน์ในการส่งเสริมและคุ้มครองสิทธิของผู้พิการและผู้ด้อยโอกาสให้สามารถเข้าถึงหรือรับรู้และใช้ประโยชน์จากรายการของกิจการกระจายเสียงได้อย่างเสมอภาคกับบุคคลทั่วไปข้อ ๑๕ รายการที่จะออกอากาศได้จะต้อง(๑) ไม่มีเนื้อหาสาระที่ก่อให้เกิดการล้มล้างการปกครองในระบอบประชาธิปไตยอันมีพระมหากษัตริย์ทรงเป็นประมุข(๒) ไม่มีผลกระทบต่อความมั่นคงของรัฐ ความสงบเรียบร้อยหรือศีลธรรมอันดีของประชาชน(๓) ไม่มีการกระทำซึ่งเข้าลักษณะลามกอนาจารหรือมีผลกระทบต่อการให้เกิดความเสื่อมทรามทางจิตใจหรือสุขภาพของประชาชนอย่างร้ายแรงให้ผู้รับใบอนุญาตมีหน้าที่ตรวจสอบการดำเนินการออกอากาศ โดยหากพบว่าการออกอากาศมีการไม่ปฏิบัติตาม (๑) - (๓) หรือมีลักษณะทำนองเดียวกันให้ดำเนินการแก้ไขหรือปฏิบัติให้ถูกต้องก่อนที่จะมีการออกอากาศรายการนั้นหรือให้ระงับการออกอากาศทันทีข้อ ๑๖ ผู้รับใบอนุญาตต้องจัดให้มีการบันทึกรายการที่ได้ออกอากาศไปแล้วทุกรายการโดยอาจบันทึกไว้ในเทปหรือวัสดุโทรทัศน์อย่างอื่นหรือด้วยวิธีการใด ๆ ที่สามารถถ่ายทอดกลับมาเป็นรายการนั้นได้และเก็บรักษาไว้เพื่อให้พนักงานเจ้าหน้าที่ทำการตรวจสอบได้โดยระยะเวลาการจัดเก็บต้องไม่น้อยกว่าสามสิบวันเว้นแต่คณะกรรมการจะกำหนดเป็นอย่างอื่นข้อ ๑๗ ผู้รับใบอนุญาตต้องดำเนินการในช่วงเวลาที่ดำเนินการออกอากาศของสถานีดังนี้(๑) ออกอากาศเพลงชาติในเวลา ๐๘.๐๐ น. และ ๑๘.๐๐ น. ทุกวัน(๒) ถ่ายทอดข่าวหรือเตือนภัยกรณีเกิดภัยพิบัติเหตุฉุกเฉินหรือกรณีอื่นใดในทำนองเดียวกันเมื่อรัฐบาลหรือหน่วยงานของรัฐที่เกี่ยวข้องร้องขอเพื่อเป็นการส่งเสริมให้ประชาชนในชุมชนได้รับข้อมูลข่าวสารที่เป็นประโยชน์และเหมาะสมผู้รับใบอนุญาตควรให้ความร่วมมือกับหน่วยงานภาครัฐในการเสนอหรือถ่ายทอดข่าวหรือรายการที่สำคัญและเป็นประโยชน์หมวด ๓การหารายได้กิจการบริการชุมชน(วิทยุกระจายเสียงชุมชน) ข้อ ๑๘ ผู้รับใบอนุญาตต้องไม่หารายได้จากการโฆษณาข้อ ๑๙ ผู้รับใบอนุญาตสามารถมีรายได้หรือได้รับการสนับสนุนด้วยวิธีการที่มิใช่การโฆษณาได้ดังนี้(๑) การสนับสนุนโดยการรับบริจาคจากชุมชนในท้องถิ่น(๒) การสนับสนุนการประกอบกิจการในลักษณะการรับดำเนินการประชาสัมพันธ์ของหน่วยงานของรัฐ รัฐวิสาหกิจ องค์กรอิสระ มูลนิธิและองค์กรใด ๆ ในลักษณะที่มิใช่การโฆษณา(๓)การสนับสนุนการประกอบกิจการจากกองทุนพัฒนากิจการกระจายเสียงและกิจการโทรทัศน์เพื่อประโยชน์สาธารณะตามกฎหมายว่าด้วยองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์ และกิจการโทรคมนาคมทั้งนี้การดำเนินการตาม (๑) - (๓)จะต้องมิใช่การกระทำอย่างหนึ่งอย่างใดที่มีลักษณะครอบงำการประกอบกิจการโดยผู้รับใบอนุญาตจะต้องไม่รับการสนับสนุนหรืออุดหนุนจากผู้ใดมากกว่าร้อยละห้าสิบของรายได้ในการดำเนินงานข้อ ๒๐ ผู้รับใบอนุญาตอาจกล่าวขอบคุณผู้ให้การสนับสนุนการดำเนินการกิจการบริการชุมชน(วิทยุกระจายเสียงชุมชน) ของหน่วยงานตามข้อ ๑๙ (๑) - (๒)รวมกันแล้วไม่เกินชั่วโมงละสามนาทีหมวด ๔การบริหารสถานีกิจการบริการชุมชน(วิทยุกระจายเสียงชุมชน) ข้อ ๒๑ ผู้รับใบอนุญาตต้องแต่งตั้งบุคคลซึ่งมีสัญชาติไทยเป็นผู้อำนวยการสถานีเพื่อควบคุมดูแลการออกอากาศรับผิดชอบดูแลการจัดรายการ การดำเนินรายการ และการออกอากาศของสถานีรวมทั้งควบคุมดูแลผู้จัดรายการ/ผู้ประกาศ ให้ใช้ภาษาอย่างถูกต้องชัดเจนและใช้วาจาสุภาพในการออกอากาศข้อ ๒๒ ผู้รับใบอนุญาตจะต้องจัดให้มีโครงสร้างการบริหารจัดการสถานีวิทยุกระจายเสียงชุมชนประกอบด้วย(๑) กรรมการสถานีวิทยุกระจายเสียงชุมชน ไม่น้อยกว่าห้าคนซึ่งมีภูมิลำเนาอยู่ในพื้นที่ให้บริการ(๒) ผู้อำนวยการสถานีวิทยุกระจายเสียงชุมชนหนึ่งคนจะต้องไม่เป็นผู้มีความประพฤติเสื่อมเสียหรือบกพร่องในศีลธรรมและต้องไม่เป็นบุคคลที่เป็นภัยต่อความมั่นคงแห่งราชอาณาจักร(๓) เจ้าหน้าที่เทคนิค อย่างน้อยหนึ่งคนโดยอาจดำเนินการในรูปแบบอาสาสมัครซึ่งมีความสามารถในการควบคุมการทำงานทางด้านเทคนิคของสถานีวิทยุกระจายเสียงชุมชน(๔) เจ้าหน้าที่รายการ เจ้าหน้าที่ธุรการ อย่างน้อยหนึ่งคน โดยอาจดำเนินการในรูปแบบอาสาสมัครกรรมการสถานี ผู้อำนวยการสถานีและเจ้าหน้าที่ตามวรรคหนึ่งต้องไม่เป็นสมาชิกสภาผู้แทนราษฎร สมาชิกวุฒิสภาข้าราชการ สมาชิกสภาท้องถิ่น ผู้บริหารท้องถิ่น หรือผู้ดำรงตำแหน่งทางการเมืองข้อ ๒๓ ในการดำเนินบริการส่งวิทยุกระจายเสียงชุมชนผู้อำนวยการสถานีจะต้องมีการควบคุมดูแลให้มีการออกอากาศโดยใช้ชื่อสถานี กำลังส่งความถี่ และกำหนดเวลาออกอากาศให้เป็นไปตามที่ได้รับอนุญาตจากคณะกรรมการและจะต้องเป็นผู้รับผิดชอบดูแลการจัดรายการการดำเนินรายการและการออกอากาศทุกรายการของสถานีให้เป็นไปโดยถูกต้องตามกฎหมายและประกาศต่างๆ ตลอดระยะเวลาที่ได้รับอนุญาตข้อ ๒๔ ผู้รับใบอนุญาตต้องรับผิดในการกระทำของผู้อำนวยการสถานีที่ได้กระทำไปในการควบคุมดูแลและการบริหารกิจการเสมือนเป็นการกระทำของตนเอง เว้นแต่จะพิสูจน์ได้ว่าการกระทำดังกล่าวตนมิได้รู้เห็นหรือยินยอมด้วยและได้ใช้ความระมัดระวังในการป้องกันตามสมควรแล้วข้อ ๒๕ การเปลี่ยนแปลงผู้ทำหน้าที่เป็นผู้อำนวยการสถานีให้ผู้รับใบอนุญาตแจ้งเปลี่ยนแปลงและขอรับอนุญาตจากคณะกรรมการหรือผู้ที่คณะกรรมการมอบหมายก่อนข้อ ๒๖ การจัดตั้งสถานีเครื่องส่งของสถานีต้องดำเนินการโดยถูกต้องตามกฎหมายว่าด้วยวิทยุคมนาคมหมวด ๕การกำกับดูแลตนเอง ข้อ ๒๗ ให้คณะกรรมการส่งเสริมให้มีการรวมกลุ่มของผู้รับใบอนุญาตผู้ผลิตรายการ และผู้ประกอบวิชาชีพสื่อสารมวลชนที่เกี่ยวข้องกับกิจการวิทยุกระจายเสียงชุมชนโดยให้มีโครงสร้างองค์กรในรูปแบบต่าง ๆ ที่เหมาะสมเพื่อทำหน้าที่จัดทำมาตรฐานทางจริยธรรมของการประกอบอาชีพหรือวิชาชีพและควบคุมการประกอบอาชีพหรือวิชาชีพกันเองภายใต้มาตรฐานจริยธรรมเพื่อเป็นการส่งเสริมและสนับสนุนการสร้างมาตรฐานทางจริยธรรมและการควบคุมการดำเนินกิจการวิทยุกระจายเสียงชุมชนให้คณะกรรมการสนับสนุนองค์กรตามวรรคหนึ่งที่ได้ขึ้นทะเบียนไว้กับคณะกรรมการหรือหน่วยงานที่ได้รับมอบหมายข้อ ๒๘ ให้คณะกรรมการหรือหน่วยงานที่ได้รับมอบหมายจัดให้องค์กรตามข้อ ๒๗ วรรคสองร่วมกันจัดทำแนวทางการกำหนดมาตรฐานทางจริยธรรมและการควบคุมการดำเนินกิจการวิทยุกระจายเสียงชุมชนโดยให้คำนึงถึงการคุ้มครองการได้รับรู้ข้อมูลข่าวสารสาธารณะของประชาชนและการคุ้มครองผู้บริโภคจากการประกอบกิจการกระจายเสียงวิทยุชุมชนรวมทั้งการคุ้มครองสิทธิและเสรีภาพของผู้ประกอบอาชีพและวิชาชีพกิจการกระจายเสียงวิทยุชุมชนให้คณะกรรมการประกาศแนวทางการกำหนดมาตรฐานทางจริยธรรมและการควบคุมการดำเนินกิจการวิทยุกระจายเสียงชุมชนเพื่อให้องค์กรตามข้อ ๒๗ วรรคสองใช้เป็นแนวทางในการกำหนดมาตรฐานจริยธรรมของแต่ละองค์กรให้องค์กรตามข้อ ๒๗ วรรคสอง จัดทำมาตรฐานทางจริยธรรมของการประกอบอาชีพหรือวิชาชีพภายใต้ประกาศแนวทางการกำหนดมาตรฐานทางจริยธรรมและการควบคุมการดำเนินกิจการวิทยุกระจายเสียงชุมชนเพื่อบังคับใช้กับผู้รับใบอนุญาต ทั้งนี้โดยจัดให้มีคณะกรรมการควบคุมจริยธรรมขึ้นโดยมีองค์ประกอบและให้คำนึงถึงสัดส่วนที่เหมาะสมระหว่างผู้ประกอบอาชีพและวิชาชีพนักวิชาการและผู้ทรงคุณวุฒิภายนอกข้อ ๒๙ ให้คณะกรรมการจัดให้มีหน่วยงานรับเรื่องร้องเรียนติดตามผลการดำเนินการขององค์กรตามข้อ ๒๗ วรรคสองในกรณีการเยียวยาความเสียหายที่เกิดจากรายการที่ออกอากาศเป็นเท็จหรือละเมิดสิทธิเสรีภาพ เกียรติยศ ชื่อเสียง สิทธิในครอบครัว หรือความเป็นอยู่ส่วนตัวของบุคคลเมื่อคณะกรรมการได้รับเรื่องร้องเรียนแล้ว ให้พิจารณาโดยมิชักช้าและจัดทำความเห็นเพื่อส่งให้องค์กรตามข้อ ๒๗ วรรคสองให้ดำเนินการเยียวยาความเสียหายโดยเร็วและแจ้งผลการดำเนินการให้คณะกรรมการหรือหน่วยงานที่ได้รับมอบหมายภายใน ๓๐ วัน นับตั้งแต่วันที่ได้รับแจ้งจากคณะกรรมการให้คณะกรรมการหรือหน่วยงานที่ได้รับมอบหมายแจ้งผลการดำเนินการตามวรรคสองให้ผู้เสียหายทราบโดยเร็วหมวด ๖มาตรการเพื่อบังคับการให้เป็นไปตามประกาศ ข้อ ๓๐ ในกรณีที่ผู้รับใบอนุญาตดำเนินการอย่างใดอย่างหนึ่งอันเป็นการฝ่าฝืนเงื่อนไขข้อบังคับตามประกาศนี้หรือระเบียบที่คณะกรรมการกำหนดหรือกระทำความผิดตามกฎหมายว่าด้วยการประกอบกิจการกระจายเสียงและกิจการโทรทัศน์หรือกฎหมายอื่นๆ ที่มีโทษทางอาญา ให้พนักงานเจ้าหน้าที่มีอำนาจดำเนินการ ดังต่อไปนี้(๑) ออกคำสั่งให้สถานีชี้แจงเป็นลายลักษณ์อักษร(๒) ตักเตือนเป็นลายลักษณ์อักษร(๓) มีคำสั่งระงับการออกอากาศรายการที่ฝ่าฝืน(๔) มีคำสั่งพักใช้ใบอนุญาตหรือเพิกถอนใบอนุญาตในการใช้อำนาจตาม (๔)ต้องได้รับความเห็นชอบจากคณะกรรมการด้วยคะแนนเสียงมติที่ประชุมไม่น้อยกว่ากึ่งหนึ่งทั้งนี้การสั่งพักใช้ใบอนุญาตให้กระทำได้ครั้งละไม่เกินหนึ่งเดือนข้อ ๓๑ ผู้รับใบอนุญาตมีสิทธิอุทธรณ์คำสั่งตามข้อ๓๐ (๔) ต่อคณะกรรมการภายในสิบห้าวันนับแต่วันที่ได้รับแจ้งคำสั่งตามข้อ ๓๐ ทั้งนี้การอุทธรณ์ไม่เป็นเหตุให้ทุเลาคำสั่งของพนักงานเจ้าหน้าที่และให้ถือว่าคำวินิจฉัยของคณะกรรมการเป็นที่สุดหากผู้รับใบอนุญาตไม่ปฏิบัติตามคำสั่งหรือคำวินิจฉัยที่เป็นที่สุดตามวรรคหนึ่งให้คณะกรรมการมีคำสั่งระงับการประกอบกิจการพักใช้หรือเพิกถอนใบอนุญาตชั่วคราวตามที่คณะกรรมการกำหนดข้อ ๓๒ การดำเนินการตามข้อ ๓๐ และข้อ ๓๑ให้นำกฎหมายว่าด้วยวิธีปฏิบัติราชการทางปกครองในส่วนที่เกี่ยวกับการพิจารณาชั้นพนักงานเจ้าหน้าที่มาใช้บังคับแก่การพิจารณาของคณะกรรมการโดยอนุโลมข้อ ๓๓ ให้สำนักเลขานุการรับผิดชอบงานธุรการงานประชุม งานตรวจสอบ การกำกับดูแล งานทะเบียนและสถิติ ตลอดจนงานที่คณะกรรมการมอบหมายโดยให้สำนักงานมีหน้าที่สนับสนุนการดำเนินงานของสำนักเลขานุการบทเฉพาะกาล ข้อ ๓๔ ให้นำบทบัญญัติข้อ ๑๕ ข้อ ๑๖ และข้อ ๑๗มาใช้กับผู้ทดลองออกอากาศในลักษณะชั่วคราวตลอดระยะเวลาที่ได้รับสิทธิในการทดลองออกอากาศในลักษณะชั่วคราวโดยอนุโลมข้อ ๓๕ ห้ามมิให้ผู้ทดลองออกอากาศในลักษณะชั่วคราวออกอากาศหรือดำเนินการใด ๆ อันเป็นการแพร่กระจายคลื่นความถี่รบกวนผู้รับใบอนุญาตหรือผู้ได้รับสิทธิในการประกอบกิจการอยู่ในวันที่พระราชบัญญัติการประกอบกิจการกระจายเสียงกิจการโทรทัศน์พ.ศ. ๒๕๕๑ มีผลบังคับใช้ให้พนักงานเจ้าหน้าที่แจ้งผู้ทดลองออกอากาศในลักษณะชั่วคราวให้แก้ไขปรับปรุง หรือระงับการแพร่กระจายคลื่นความถี่ที่ก่อให้เกิดการรบกวนตามวรรคหนึ่งภายในสิบห้าวันนับตั้งแต่วันที่ได้รับแจ้งหากภายหลังจากการดำเนินการตามวรรคสองแล้วยังคงเกิดการแพร่กระจายคลื่นความถี่ที่ก่อให้เกิดการรบกวนซ้ำอีกให้พนักงานเจ้าหน้าที่สั่งให้ผู้ทดลองออกอากาศในลักษณะชั่วคราวดังกล่าวระงับการออกอากาศเป็นระยะเวลาสามสิบวันนับตั้งแต่วันที่ได้รับแจ้งคำสั่งทั้งนี้ให้พนักงานเจ้าหน้าที่รายงานผลการระงับการดำเนินการออกอากาศชั่วคราวให้คณะอนุกรรมการ และรายงานให้คณะกรรมการทราบหากภายหลังจากการดำเนินการตามวรรคสามแล้วยังคงเกิดการแพร่กระจายคลื่นความถี่ที่ก่อให้เกิดการรบกวนซ้ำอีกให้พนักงานเจ้าหน้าที่นำเสนอความเห็นต่อคณะกรรมการเพื่อพิจารณาให้เพิกถอนสิทธิในการออกอากาศชั่วคราวตามประกาศคณะกรรมการกิจการโทรคมนาคมแห่งชาติเรื่อง หลักเกณฑ์และวิธีการอนุญาตประกอบกิจการบริการชุมชนชั่วคราว(วิทยุกระจายเสียงชุมชน) และคำสั่งของคณะกรรมการให้ถือเป็นที่สุดข้อ ๓๖ กรณีที่มีการแพร่กระจายคลื่นความถี่รบกวนระหว่างผู้ทดลองออกอากาศชั่วคราวด้วยกันให้พนักงานเจ้าหน้าที่แจ้งให้คู่กรณีทุกฝ่ายเจรจากันให้แล้วเสร็จภายในสามสิบวันนับตั้งแต่วันที่ได้รับแจ้งเพื่อแก้ไข ปรับปรุง มิให้เกิดการแพร่กระจายคลื่นความถี่รบกวนกันและรายงานผลการเจรจาเป็นลายลักษณ์อักษรให้คณะอนุกรรมการและคณะกรรมการทราบในกรณีที่ไม่สามารถเจรจาตกลงกันได้ตามวรรคหนึ่งให้พนักงานเจ้าหน้าที่แจ้งให้คู่กรณีทุกฝ่ายระงับการออกอากาศเป็นระยะเวลาสามสิบวันนับตั้งแต่วันที่ได้รับแจ้งคำสั่งหรือจนกว่าการเจรจาจะสิ้นสุดลงและให้พนักงานเจ้าหน้าที่แจ้งให้คู่กรณีทุกฝ่ายดำเนินการเจรจาตกลงเพื่อแก้ไขปรับปรุงมิให้เกิดการแพร่กระจายคลื่นความถี่รบกวนกันเองให้แล้วเสร็จภายในระยะเวลาที่ให้ระงับการออกอากาศและรายงานผลการเจรจาเป็นลายลักษณ์อักษรให้คณะอนุกรรมการและคณะกรรมการทราบหากภายหลังจากการดำเนินการตามวรรคสองแล้วยังไม่สามารถตกลงเพื่อยุติการแพร่กระจายคลื่นความถี่ที่รบกวนกันให้พนักงานเจ้าหน้าที่จัดให้มีการเจรจาตกลงกันโดยให้นำเอากระบวนการตามวรรคสองมาใช้โดยอนุโลมทั้งนี้ให้คู่กรณีทุกฝ่ายระงับการออกอากาศจนกว่าการแพร่กระจายคลื่นความถี่ที่ก่อให้เกิดการรบกวนกันจะสิ้นสุดลงข้อ ๓๗ ห้ามมิให้ผู้ทดลองออกอากาศในลักษณะชั่วคราวดำเนินการที่เป็นการแพร่กระจายคลื่นความถี่รบกวนกิจการวิทยุสื่อสารทางการบินอื่นๆ ทั้งภายในและระหว่างประเทศ ที่นอกเหนือจากการประกอบกิจการตามข้อ ๓๕ และข้อ ๓๖ให้พนักงานเจ้าหน้าที่แจ้งเตือนให้ผู้ทดลองออกอากาศในลักษณะชั่วคราวยุติการแพร่กระจายที่ก่อให้เกิดการรบกวนตามวรรคหนึ่งทันทีและให้พนักงานเจ้าหน้าที่ดำเนินการตรวจสอบเพื่อสั่งให้ผู้ทดลองออกอากาศในลักษณะชั่วคราวดำเนินการแก้ไขปรับปรุงมิให้มีการแพร่กระจายคลื่นความถี่อันเป็นการรบกวนกิจการตามวรรคหนึ่งแล้วจึงจะเริ่มดำเนินการทดลองออกอากาศต่อได้นับตั้งแต่วันที่ได้รับแจ้งจากพนักงานเจ้าหน้าที่ทั้งนี้ ให้พนักงานเจ้าหน้าที่จัดทำรายงานเป็นลายลักษณ์อักษรต่อคณะอนุกรรมการโดยเร็วและให้มีสาระสำคัญเกี่ยวกับการรบกวน คลื่นความถี่ ผลการตรวจสอบผลการปรับปรุงตลอดจนระยะเวลาในการยุติการออกอากาศ วันเริ่มทดลองออกอากาศ หรือข้อมูลอื่น ๆ ตามที่คณะอนุกรรมการร้องขอและให้คณะอนุกรรมการรายงานผลต่อคณะกรรมการโดยมิชักช้าข้อ ๓๘ ห้ามมิให้ผู้ทดลองออกอากาศในลักษณะชั่วคราวออกอากาศหรือดำเนินการใด ๆ อันเป็นการแพร่กระจายคลื่นความถี่รบกวนกิจการโทรคมนาคมหรือกิจการวิทยุคมนาคมที่ได้รับใบอนุญาตตามกฎหมายที่เกี่ยวข้องให้พนักงานเจ้าหน้าที่แจ้งให้ผู้ทดลองออกอากาศในลักษณะชั่วคราว แก้ไขปรับปรุงหรือระงับการแพร่กระจายคลื่นความถี่ที่ก่อให้เกิดการรบกวนตามวรรคหนึ่งภายในสิบห้าวันนับตั้งแต่วันที่ได้รับการแจ้งหากสิ้นสุดระยะเวลาตามวรรคสองแล้วยังคงมีการแพร่กระจายคลื่นความถี่ที่ก่อให้เกิดการรบกวนอยู่ให้พนักงานเจ้าหน้าที่สั่งให้ผู้ทดลองออกอากาศในลักษณะชั่วคราวระงับการออกอากาศเป็นระยะเวลาสามสิบวันนับตั้งแต่วันที่ได้รับแจ้งคำสั่งเพื่อดำเนินการแก้ไข ปรับปรุงการแพร่กระจายคลื่นมิให้เกิดการแพร่กระจายรบกวนและเมื่อผ่านการทดสอบจากพนักงานเจ้าหน้าที่แล้ว ให้ผู้ทดลองออกอากาศสามารถดำเนินการทดลองออกอากาศได้นับตั้งแต่วันที่ได้รับความเห็นชอบจากพนักงานเจ้าหน้าที่ทั้งนี้ให้พนักงานเจ้าหน้าที่รายงานผลการแก้ไข ปรับปรุงและตรวจสอบดังกล่าวให้คณะอนุกรรมการทราบหากภายหลังจากการดำเนินการตามวรรคสามแล้วยังคงเกิดการแพร่กระจายคลื่นความถี่ที่ก่อให้เกิดการรบกวนซ้ำอีกให้พนักงานเจ้าหน้าที่สั่งให้ผู้ทดลองออกอากาศในลักษณะชั่วคราวดังกล่าวระงับการออกอากาศเป็นระยะเวลาสามสิบวันนับตั้งแต่วันที่ได้รับแจ้งคำสั่งและให้นำกระบวนการแก้ไข ปรับปรุง การเริ่มทดลองออกอากาศและการรายงานผลการตรวจสอบตามวรรคสามมาใช้โดยอนุโลมหากภายหลังจากการดำเนินการตามวรรคสี่แล้วยังคงเกิดการแพร่กระจายคลื่นความถี่ที่ก่อให้เกิดการรบกวนซ้ำอีกให้พนักงานเจ้าหน้าที่นำเสนอความเห็นต่อคณะกรรมการเพื่อพิจารณาให้เพิกถอนสิทธิในการออกอากาศชั่วคราวตามประกาศคณะกรรมการกิจการโทรคมนาคมแห่งชาติเรื่อง หลักเกณฑ์และวิธีการอนุญาตประกอบกิจการบริการชุมชนชั่วคราว(วิทยุกระจายเสียงชุมชน) และคำสั่งของคณะกรรมการให้ถือเป็นที่สุดประกาศณ วันที่ ๔ มีนาคม พ.ศ. ๒๕๕๔ศาสตราจารย์ประสิทธิ์ประพิณมงคลการประธานกรรมการกิจการโทรคมนาคมแห่งชาติปฏิบัติหน้าที่ประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติปริยานุช/ผู้จัดทำ๒๕ เมษายน ๒๕๕๔ณัฐวดี/ตรวจ๒๕ เมษายน ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๔๑ ง/หน้า ๓๘/๗ เมษายน ๒๕๕๔